
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 19.09.2026, ora 08.00 – 20.09.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 20.09.2026, ora 07.00
RÂURI

Debitele au fost, în general, staționare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe unele râuri din bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Arieș, Moravița, Caraș, Nera, Cerna, Suceava, Rm. Sărat, Bârlad, bazinul inferior al Someșului, pe cursul superior și mijlociu al Siretului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului, Argeșului, Trotușului și pe râurile din Dobrogea

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi, în general, staționare.

Sunt posibile creșteri de niveluri și debite pe unele râuri mici din zonele de deal și de munte din nordul Munteniei, ca urmare a precipitațiilor prognozate.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
Debitul la intrarea în țară (secțiunea Baziaș) în intervalul 19 – 20.09.2026 a fost staționar, având valoarea de 1550 m3/s, sub media multianuală a lunii septembrie (3800 m3/s). 
În aval de Porțile de Fier debitele au în creștere pe sectorul Gruia - Călărași, staționare pe sectorul Cernavodă – Vadu Oii și în scădere pe sectorul Brăila – Tulcea.
Debitul la intrarea în țară (secțiunea Baziaș) va fi staționar (1550 m3/s).

În aval de Porțile de Fier debitele vor fi în creștere pe sectorul Gruia – Vadu Oii și relativ staționare pe sectorul Brăila - Tulcea.
2. Situația meteorologică în intervalul 19.09.2026, ora 09.00 – 20.09.2026, ora 06.00
ÎN ŢARĂ

Valorile termice diurne au crescut în regiunile intracarpatice, local semnificativ (temperaturi maxime cu până la 9 grade mai mari în vestul Transilvaniei), au scăzut ușor în nord-estul teritoriului (temperaturi maxime cu 2...4 grade mai mici), iar în rest au fost comparabile cu cele din intervalul anterior. Astfel, vremea a fost caldă, chiar deosebit de caldă în Banat, Oltenia, pe arii extinse în Muntenia și Crișana și izolat în nordul Moldovei, unde valorile termice maxime au depășit cu 6...8 grade mediile climatologice. Ziua cerul a fost variabil, dar în orele amiezii și serii temporar au fost înnorări în sudul Moldovei și în Carpații de Curbură, unde izolat au fost averse slabe. Noaptea cerul s-a înseninat treptat în toată țara. Vântul a suflat slab și moderat, izolat cu intensificări în masivele montane sudice, îndeosebi la altitudini mari în Carpații Meridionali, unde au fost viteze la rafală în general de 50 km/h. Temperaturile maxime s-au încadrat între 22 grade la Bârnova și 32 de grade la Drobeta Turnu-Severin, Bechet, Calafat și Turnu Măgurele. La ora 6 valorile termice erau cuprinse între 3 grade la Miercurea Ciuc și 20 de grade la Șiria și Drobeta Turnu-Severin. Dimineața și noaptea a fost ceață în depresiunile Carpaților Orientali. Observație: de ieri dimineață de la ora 6 au fost în vigoare 3 mesaje de atenționare cod galben pentru fenomene meteorologice periculoase imediate (ceață cu vizibilitate redusă) dintre care 2 emise de SRPV Sibiu și 1 de către SRPV Bacău.
LA BUCUREŞTI

Vremea s-a menținut caldă. Cerul a fost variabil ziua și mai mult senin noaptea. Vântul a suflat slab până la moderat. Temperatura maximă a fost de 29 de grade la Băneasa și de 30 de grade la Filaret și Afumați. La ora 6 se înregistrau 14 grade la Băneasa, 15 grade la Afumați și 16 grade la Filaret.
3. Prognoza meteorologică în intervalul 20.09.2026, ora 09.00 – 21.09.2026, ora 09.00
ÎN ŢARĂ

Vremea va fi caldă. Pe parcursul zilei cerul va fi variabil, temporar cu înnorări, averse (cantități de apă de 1...10 l/mp și izolat de 15...20 l/mp) și descărcări electrice, local la munte și pe suprafețe mai mici în Muntenia, Dobrogea și posibil în nordul Olteniei. Noaptea cerul se va înnora treptat în regiunile vestice, nordice, centrale și la munte, iar averse slabe (cantități de apă de 1...7 l/mp), vor fi în Maramureș, în cea mai mare parte a Crișanei, local în zona montană, în jumătatea de nord a Moldovei, în nord-vestul și nordul Transilvaniei, în extremitatea de nord a Banatului și cu totul izolat posibil în restul teritoriului. Vântul va sufla slab și moderat, cu intensificări în a doua parte a intervalului pe crestele montane unde la rafală se vor atinge viteze de 60...70 km/h. Temperaturile maxime se vor încadra între 23 de grade în estul Transilvaniei și 32 de grade în sudul Olteniei și al Banatului, iar cele minime vor fi cuprinse între 5 grade în estul Transilvaniei și 19 grade în nordul litoralului. Dimineața și noaptea izolat va fi ceață.
LA BUCUREŞTI
Vremea va fi caldă. Cerul va fi variabil, mai mult senin în prima parte a zilei. Vântul va sufla în general slab. Temperatura maximă se va situa în jurul valorii de 29 de grade, iar cea minimă va fi de 13...16 grade.
II. CALITATEA APEI



Nu s-au înregistrat evenimente deosebite.

III. CALITATEA MEDIULUI

1. În domeniul aerului



Nu s-au înregistrat evenimente deosebite.
2. În domeniul solului și vegetației


Nu s-au înregistrat evenimente deosebite. 
3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

